ನಿನ್ನೆ ನಾಪತ್ತೆಯಾಗಿದ್ದ ಅನುಶ್ರೀ, ಇಂದು ಸಿಸಿಬಿ ವಿಚಾರಣೆಗೆ ಹಾಜರಾಗುವ ಸಾಧ್ಯತೆ ಬೆಂಗಳೂರು: ಡ್ರಗ್ಸ್ ಕೇಸ್ ಸಂಬಂಧ ಮಂಗಳೂರು ಸಿಸಿಬಿಯಿಂದ ನೋಟಿಸ್ ಪಡೆದಿದ್ದ ಖ್ಯಾತ ನಿರೂಪಕಿ ಅನುಶ್ರೀ ನಿನ್ನೆ ವಿಚಾರಣೆಗೆ ಹಾಜರಾಗ್ತಿನಿ ಅಂದಿದ್ರು. ಅಲ್ಲದೆ ಮಂಗಳೂರಿಗೂ ಕೂಡ ಹೊರಟಿದ್ರು. ಆದ್ರೆ ಅನುಶ್ರೀ ತಾವು ಹೇಳಿದ್ದ ಮಾತಿಗೆ ತಪ್ಪಿದ್ದಾರೆ. ತನಿಖೆಗೆ ಎಲ್ಲಾ ಸಹಕಾರ ನೀಡುತ್ತೇನೆ ಎಂದಿದ್ದ ಅನುಶ್ರೀ ನಾಪತ್ತೆಯಾಗಿದ್ದಾರೆ. ಇತ್ತ ಬುಧವಾರದವರೆಗೂ ವಿಚಾರಣೆಗೆ ಟೈಂ ಕೊಟ್ಟಿದ್ದ ಸಿಸಿಬಿ ಪೊಲೀಸ್ರು ನಿನ್ನೆ ಅನುಶ್ರೀ ಬರ್ತೀನಿ ಎಂದಿದ್ದಕ್ಕೆ ನಾರ್ಕೋಟಿಕ್ ಕ್ರೈಂ ಠಾಣೆ ಪೊಲೀಸರ ಜೊತೆ ವಿಚಾರಣೆ ನಡೆಸಲು ಸಜ್ಜಾಗಿದ್ರು. ಆದರೆ ಸಂಜೆವರೆಗೂ ಅನುಶ್ರೀ ಪತ್ತೆನೇ ಇಲ್ಲ. ಸಂಜೆವರೆಗೂ ಕಾದು ಕಾದು ಸುಸ್ತಾದ್ರು. ಮೊಬೈಲ್ಗೆ ಕರೆ ಮಾಡಿದ್ರೂ ನೋ ಆನ್ಸರ್. ಹೀಗಾಗಿ ಅನುಶ್ರೀ ಮೇಲೆ ಪೊಲೀಸರು ಗರಂ ಆಗಿದ್ದಾರೆ. ಅನುಶ್ರೀ ಹೆಸರು ಹೇಳಿದ್ದ ತರುಣ್ ಮಹತ್ವದ ವಿಚಾರಗಳನ್ನು ಬಾಯ್ಬಿಟ್ಟಿದ್ದು, ಇವತ್ತು ಸ್ಟಾರ್ ನಿರೂಪಕಿ ವಿಚಾರಣೆಗೆ ಹಾಜರಾಗೋ ಸಾಧ್ಯತೆ ಇದೆ ಎನ್ನಲಾಗಿದೆ.